32006R0926
L 170/8
JURNALUL OFÍCIAL AL UNIUNII EUROPENE
REGULAMENTUL (CE) NR. 926/2006 AL COMISIEI
din 22 iunie 2006
de modificare a Regulamentului (CE) nr. 2535/2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a piețelor în sectorul laptelui și produselor lactate (1), în special articolul 29 alineatul (1),
întrucât:
(1)
Anexa I.A la Regulamentul (CE) nr. 2535/2001 al Comisiei (2) stabilește contingentele tarifare nespecificate pe țară de origine care urmează să fie importate pe perioada de aplicare a contingentului.
(2)
Regulamentul (CE) nr. 267/2006 al Consiliului din 30 ianuarie 2006 privind punerea în aplicare a acordului sub forma unui schimb de scrisori între Comunitatea Europeană și Australia în conformitate cu articolul XXIV alineatul (6) și articolul XXVIII din Acordul General pentru Tarife și Comerț (GATT) din 1994 privind modificarea de concesii în listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în cadrul aderării acestora la Uniunea Europeană, de completare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun (3) prevede alocarea unui contingent suplimentar de unt și alte grăsimi din lapte în cadrul contingentului tarifar anual de import.
(3)
Regulamentul (CE) nr. 711/2006 al Consiliului din 20 martie 2006 privind punerea în aplicare a acordului sub forma unui schimb de scrisori între Comunitatea Europeană și Statele Unite ale Americii în conformitate cu articolul XXIV alineatul (6) și cu articolul XXVIII din Acordul General pentru Tarife și Comerț (GATT) din 1994 privind modificarea de concesii în listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în cadrul aderării acestora la Uniunea Europeană, de modificare și de completare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun (4) prevede alocarea unui contingent suplimentar de unt și alte grăsimi din lapte în temeiul contingentului tarifar anual de import.
(4)
Prin urmare, respectivele cantități supuse contingentului, menționate în anexa I.A la Regulamentul (CE) nr. 2535/2001, ar trebui adaptate.
(5)
Prin urmare, este necesar ca Regulamentul (CE) nr. 2535/2001 să fie modificat în consecință.
(6)
Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Anexa I.A la Regulamentul (CE) nr. 2535/2001 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 iulie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 iunie 2006.